
สภาเทศบาลตำบลหนองพ้อ สมัยสามัญ สมัยที่ 3 ประจำปี พ.ศ. 2565 (ครั้งที่ 2)
วันที่ 29  สิงหาคม  2565 เวลา 09.45 น.
ณ ห้องประชุมสภาเทศบาลตำบลหนองพ้อ
ผู้มาประชุม
	ลำดับที่
	ชื่อ-สกุล
	ตำแหน่ง
	ลายมือชื่อ
	หมายเหตุ

	1
	นายกมล   ฉิมรักษ์
	ประธานสภาเทศบาล
	กมล  ฉิมรักษ์
	

	2
	นายสมเกียรติ  เกื้อชู
	รองประธานสภา
	สมเกียรติ  เกื้อชู
	

	3
	นายทวี  แสงปาน
	สมาชิกสภาเขต 1
	ทวี  แสงปาน
	

	4
	นายอุทัย  ศิริรัตน์
	สมาชิกสภาเขต 1
	อุทัย  ศิริรัตน์
	

	5
	นายไพจิตร  ฉิมรักษ์
	สมาชิกสภาเขต 1
	ไพจิตร  ฉิมรักษ์
	

	6
	นายบุญเลิศ  สงคง
	สมาชิกสภาเขต 1
	บุญเลิศ  สงคง
	

	7
	ร.ต.สมหมาย  หนูเมฆ
	สมาชิกสภาเขต 2
	สมหมาย  หนูเมฆ
	

	8
	นายวิเชียร  บัวเนียม
	สมาชิกสภาเขต 2
	วิเชียร  บัวเนียม
	

	9
	นายปรีชา  ชาญเมธี
	สมาชิกสภาเขต 2
	ปรีชา  ชาญเมธี
	

	10
	นายศุภชัย  ชูเนียม
	สมาชิกสภาเขต 2
	ศุภชัย  ชูเนียม
	

	11
	นายวีรวัฒน์  คงพรม
	สมาชิกสภาเขต 2
	วีรวัฒน์  คงพรม
	

	12
	นายมนตรี   จันทร์น้อย
	เลขานุการสภาฯ
	มนตรี   จันทร์น้อย
	



ผู้ไม่มาประชุม
	ลำดับที่
	ชื่อ-สกุล
	ตำแหน่ง
	ลายมือชื่อ
	หมายเหตุ

	1
	นายอุทัย  บุตรดาซุย
	สมาชิกสภาเขต 1
	-
	ลา



ผู้เข้าร่วมประชุม
	ลำดับที่
	ชื่อ-สกุล
	ตำแหน่ง
	ลายมือชื่อ
	หมายเหตุ

	1
	นายไตรศักดิ์  รักใหม่
	นายกเทศมนตรีฯ
	ไตรศักดิ์  รักใหม่
	

	2
	นางสาวชนะทีปกร คงศรีทอง
	ปลัดเทศบาล
	ชนะทีปกร คงศรีทอง
	

	3
	นางรุจิรา  กลับแป้น
	รองปลัดเทศบาล
	รุจิรา  กลับแป้น
	

	4
	นางดารารัตน์  คงเทพ
	ผู้อำนวยการกองคลัง
	ดารารัตน์  คงเทพ
	

	5
	นางประไพรัตน์  นิ่มดวง
	ผู้อำนวยการกองการศึกษา
	ประไพรัตน์  นิ่มดวง
	

	6
	นางสาวพันธุ์ทิพย์ ทองเดช
	นายช่างเขียนแบบ
	พันธุ์ทิพย์ ทองเดช
	

	7
	ร.ต.ต ธนกร  บุญสนิท
	รอง สวป(ป)
	ธนกร  บุญสนิท
	

	8
	นายสราวุธ  รัตนพันธ์
	เจ้าพนักงานการประปา
	สราวุธ  รัตนพันธ์
	

	9
	นางจันทร์สุดา  ฉิมรักษ์
	นักจัดการงานทั่วไป
	จันทร์สุดา  ฉิมรักษ์
	






เริ่มประชุม เวลา 09.45 น.
เลขานุการสภา	เรียนประธานสภา จากการตรวจสอบรายชื่อสมาชิกสภา นะครับ ท่านสมาชิกสภาเข้าประชุมทั้งหมด 11 ท่าน แจ้งความประสงค์ลา จำนวน 1 ท่าน นายอุทัย บุตรดาซุย ขอเชิญประธานสภา ดำเนินการประชุมตามระเบียบวาระต่อไป เรียนเชิญครับ
ประธานสภา	เรียนสมาชิกสภาทุกท่าน ผมขอเปิดการประชุมสมัยสามัญ สมัยที่ 3 ประจำปี 2565 (ครั้งที่ 2) เวลา 09.45 น. ช้ามา 15 นาที นะครับ และขอดำเนินการตามระเบียบวาระดังนี้
ระเบียบวาระที่ 1		เรื่องที่ประธานแจ้งที่ประชุมทราบ
				-ไม่มี
ระเบียบวาระที่  2		เรื่องรับรองรายงานการประชุม
				-ไม่มี
ระเบียบวาระที่ 3	เรื่องพิจารณาร่างเทศบัญญัติงบประมาณรายจ่ายประจำปีงบประมาณ พ.ศ. 2566 ในวาระที่ 2 ขั้นแปรญัตติ
ประธานสภา	การพิจารณาร่างเทศบัญญัติงบประมาณรายจ่ายประจำปีงบประมาณ พ.ศ. 2566 ในวาระที่ 2 ขั้นแปรญัตติ ซึ่งได้ต่อเนื่องจากการประชุมครั้งที่ 1 ญัตติร่างเทศบัญญัติงบประมาณรายจ่ายประจำปีงบประมาณ พ.ศ.2566 ในวาระที่ 2 ,3 ซึ่ง วาระที่ 1 เราก็ได้ประชุมรับหลักการไปเป็นที่เรียบร้อยแล้วและได้แต่งตั้งคณะกรรมการแปรญัตติขึ้นก็มี 3 ท่าน ด้วยกัน และไม่มีการแปรญัตติแต่อย่างใด เชิญท่านประธานคณะกรรมการแปรญัตติเสนอการแปรญัตติ เชิญครับ
วิเชียร  บัวเนียม	เรียนท่านประธานสภา ท่านนายกเทศมนตรี สมาชิกสภา ที่เคารพทุกท่าน ครับ กระผมนายวิเชียร  บัวเนียม สมาชิกสภา เขตที่ 2 ในฐานะประธานคณะกรรมการแปรญัตติงบประมาณรายจ่ายประจำปีงบประมาณ พ.ศ.2566 ท่านประธานครับ สืบเนื่องจากมติที่ประชุมสภาเมื่อคราวประชุมสภาสมัยที่ 3 ครั้งที่ 1 ได้กำหนดให้สมาชิกสภาที่มีความประสงค์จะแปรญัตติให้ยื่นคำขอแปรญัตติต่อคณะกรรมการแปรญัตติ ในวันที่ 16 -18 สิงหาคม 2565 เวลา 08.30 น.- 16.30 น. ณ ห้องประชุมแห่งนี้ ท่านประธานครับ เมื่อถึงเวลาดังกล่าว ไม่มีสมาชิกสภาท่านใดยื่นคำแปรญัตติต่อคณะกรรมการแปรญัตติ คณะกรรมการแปรญัตติจึงได้ประชุมในวันที่ 23 สิงหาคม 2565 มติที่ประชุมมีดังนี้ครับ ข้อ 1 คณะกรรมการแปรญัตติมีมติไม่ขอแก้ไขเทศบัญญัติงบประมาณรายจ่ายประจำปีงบประมาณ พ.ศ.2566  ข้อ 2 มติของคณะกรรมการแปรญัตติมีมติให้คงร่างเดิมไว้ที่ 48,500,000 บาท ลงชื่อ นายวิเชียร  บัวเนียม  ประธานคณะกรรมการแปรญัตติ  นายอุทัย  ศิริรัตน์  กรรมการแปรญัตติ  นายไพจิตร ฉิมรักษ์ กรรมการและเลขานุการ คณะกรรมการแปรญัตติ จึงนำเรียนที่ประชุมเพื่อโปรดทราบครับ ขอบคุณมากครับ
ประธานสภา	ครับ ประธานคณะกรรมการแปรญัตติก็ได้เสนอมติที่ประชุมเรียบร้อยแล้วนะครับ ให้คงร่างเดิมตามที่ประธานเสนอนะครับ คณะกรรมการได้พิจารณาร่างเทศบัญญัติแล้ว 1.ไม่มีการแก้ไขแต่อย่างใด 2.คณะกรรมการพิจารณาแล้ว มีมติให้คงร่างเดิม ตั้งจ่ายไว้ 48,500,000 บาท ดังนั้น เพื่อให้เป็นไปตามระเบียบ ผมขอมตินะครับ ท่านสมาชิกท่านใดเห็นชอบร่างเทศบัญญัติงบประมาณรายจ่ายประจำปีงบประมาณ พ.ศ.2566      ในวาระที่ 2 ขั้นแปรญัตติ ตามความเห็นของคณะกรรมการแปรญัตติ ให้คงร่างเดิมโดยตั้งงบประมาณไว้ 48,500,000 บาท โปรดยกมือครับ
			เห็นชอบ		10	เสียง
			ไม่เห็นชอบ	-	เสียง
			งดออกเสียง	1	คน  (นายกมล  ฉิมรักษ์ ประธานสภา)
มติที่ประชุม		มติที่ประชุมสภาเทศบาลตำบลหนองพ้อ พิจารณาร่างเทศบัญญัติงบประมาณรายจ่ายประจำปีงบประมาณ พ.ศ.2566 ในวาระที่ 2 ขั้นแปรญัตติ
			เห็นชอบ		10	เสียง
			ไม่เห็นชอบ	-	เสียง
			งดออกเสียง	1	คน  (นายกมล  ฉิมรักษ์ ประธานสภา)
ประธานสภา		ต่อไปพัก 10 นาที ครับ
ระเบียบวาระที่ 4	เรื่องพิจารณาร่างเทศบัญญัติงบประมาณรายจ่ายประจำปีงบประมาณ พ.ศ.2566 ในวาระที่ 3 ขั้นลงมติเห็นชอบให้ตราเป็นเทศบัญญัติ
ประธานสภา	ต่อไปเป็นการพิจารณาร่างเทศบัญญัติงบประมาณรายจ่ายประจำปีงบประมาณ พ.ศ.2566 ในวาระที่ 3 ขั้นลงมติเห็นชอบให้ตราเป็น      เทศบัญญัติ ท่านสมาชิกท่านใดเห็นชอบให้ตราเป็นเทศบัญญัติงบประมาณรายจ่ายประจำปีงบประมาณ พ.ศ.2566 โปรดยกมือครับ
			เห็นชอบ		11	เสียง
			ไม่เห็นชอบ	-	เสียง
			งดออกเสียง	-	คน  
มติที่ประชุม		มติที่ประชุมสภาเทศบาลตำบลหนองพ้อ พิจารณาร่างเทศบัญญัติงบประมาณรายจ่ายประจำปีงบประมาณ พ.ศ.2566 ในวาระที่ 3 ขั้น    ลงมติเห็นชอบให้ตราเป็นเทศบัญญัติ
			เห็นชอบ		11	เสียง
			ไม่เห็นชอบ	-	เสียง
			งดออกเสียง	-	คน  
ระเบียบวาระที่ 5	เรื่องที่เสนอใหม่
			-ไม่มี
ระเบียบวาระที่ 6	เรื่องอื่นๆ
ประธานสภา		เชิญท่านสมาชิกครับ ท่านนายกมีอะไรไหมครับ เชิญท่านนายกสักหน่อยก่อนก็ได้ครับ เชิญครับท่านสมาชิกครับ
วิเชียร  บัวเนียม	เรียนท่านประธานสภา ท่านนายกเทศมนตรี  สมาชิกสภาที่เคารพทุกท่านครับ ผมวิเชียร  บัวเนียม สมาชิกสภาเขตที่ 2 ครับปัญหาของหมู่ที่ 7 มันเป็นปัญหาที่รับทราบก็คือเรื่องน้ำประปาบางครั้งเราก็ไม่รู้จะทำยังไง บางที่ชาวบ้านเขาก็ส่งไลน์ว่าน้ำไม่มี ตอนเช้าผมก็ไปที่หน้าโรงเรียนเรวดีที่ร้านค้า เขาก็บ่นมาครับว่าน้ำไม่ค่อยไหล ผมก็ถามว่าสาเหตุเพราะอะไร ทีนี้เขาก็บอกว่าผู้ใช้น้ำเขาสูบน้ำหลังมาตรน้ำ ในท่อหลังมาตรนะครับแล้วก็บ้านอื่นน้ำไม่ไหลผู้ใช้หลายบ้าน เราสังเกตได้จากบ้านจัดสรรที่เกิดขึ้นใหม่ที่หน้าเรวดีตรงนั้นนะครับฝั่งที่มีท่อประปาอยู่ไหลนะครับแต่อีกฝั่งหนึ่งไม่ไหล ช่างก็ได้ไปสำรวจแล้วนะครับ ผมก็ไม่รู้ว่าจะทำยังไงดี ช่างสำรวจแล้วก็หาไม่เจอ ก็จะมีวิธีการอย่างไรนะครับจะให้น้ำตรงนั้นทั้งสองฝั่งน้ำไหลเหมือนกัน ถ้ามีความทุกข์ก็ให้มีความทุกข์เหมือนกัน ถ้ามีความสุขก็ให้มีความสุขเหมือนกัน จึงนำเรียนที่ประชุมได้หาแนวทางด้วยกันครับ
ประธานสภา	ครับ เรื่องปัญหาประปาก็มีของหมู่ที่ 4 ด้วยนะครับ ขึ้นหอกระจายมาแล้วนะครับเมื่อวาน ต้องหาแนวทาง พอจะมีงบอุดหนุนมีไหมท่านนายกเพื่อตั้งไว้เป็นน้ำดิบสำหรับทุกหมู่บ้าน เชิญท่านนายกครับ
นายกเทศมนตรี	เรียนท่านประธานสภาที่เคารพ และสมาชิกสภาเทศบาลตำบลหนองพ้อทุกท่านนะครับ ก่อนอื่นนะครับก็ขอขอบคุณนะครับสมาชิกสภาเทศบาลตำบลหนองพ้อทุกท่านนะครับที่อนุมัติเทศบัญญัติประจำปีงบประมาณ พ.ศ.2566 ผ่านในวันนี้ ทั้งวาระ 2 และวาระ 3 นะครับก็ฝ่ายบริหารก็ต้องขอขอบคุณสมาชิกทั้ง 12 ท่าน ผมเชื่อว่าชาวบ้านคงจะได้รับประโยชน์อย่างคุ้มค่ามากที่สุดในการพัฒนาของเทศบาลในต่อๆไป ในส่วนของหมู่ที่ 7 นะครับ ก็ที่ผ่านมาผมก็มอบหมายให้กองช่างงานประปาได้ลงไปสำรวจที่ห้องแถวหลังอาคารห้องเช่าก็ผลเป็นประการใดนั้น ขอมอบให้นายช่างประปาให้ข้อมูลเบื้องต้นก่อนว่าสาเหตุเป็นยังไงครับ
สราวุธ รัตนพันธ์	เรียนประธานสภา และสมาชิกสภาทุกท่านนะครับ น้ำประปาหมู่ที่ 7 จากการสำรวจก็คือว่า ส่วนหนึ่งที่ไปตรวจสอบท่อเมนที่แตกก็คือหาไม่เจอนะครับ ข้อสันนิษฐานเบื้องต้นก็คือว่าน้ำไม่เพียงพอนะครับ และก็ที่ให้ไปตรวจสอบตึกระหว่างตึกของที่ผู้เช่าที่น้ำไม่ไหลนะครับ ถ้าเปรียบเทียบกับฝั่งตรงข้ามคือตึกดังกล่าวมันสร้างอยู่ที่สูงนะครับ มันต่างกันมากกับอีกฝั่งหนึ่ง อีกฝั่งหนึ่งก็เลยไหลครับ แต่เนื่องจากน้ำประปาในถังมันมีอยู่ไม่มากตึกที่อยู่สูงกว่ามันก็ไหล ในส่วนที่อยู่ต่ำๆไล่เลี่ยกันก็จะไหลครับ แต่มันก็จะมีอยู่อีกตึกหนึ่งที่มีเครื่องดูดน้ำอยู่หน้าบ้านนะครับ ร้านซักผ้านะครับตรงนั้นจะดูดน้ำจากมาตรเติมในถังได้เลยและก็ในส่วนหมู่ที่ 7 นี้จะมีของ       ดอนทรายขอใช้ของเราอยู่ด้วยนะครับ กลุ่มหนึ่งที่อยู่ฝั่งโคกน้ำหักนะครับ หรือยังไงก็เราอาจจะยกเลิกก่อนได้ไหมครับตรงนี้ ค่าน้ำเราก็ยังเก็บอยู่ เขาใช้อยู่สองที่ของเราด้วยของดอนทรายด้วย ส่วนหมู่ที่ 4 นี่น้ำไม่พอครับช่วงนี้ น้ำบ่อหนึ่งแห้งไปแล้ว ส่วนที่เหลือก็ดูดไม่เต็มที่ก็คือน้ำขึ้นไม่ทันกับคนใช้ครับ
ประธานสภา	ครับช่างประปาก็ได้เจ้งสาเหตุไปแล้วนะครับ ของหมู่ที่ 4 โคกยางตกลงเครื่องปิดไว้เลยนะครับ เดี๋ยวเครื่องจะพัง นายกมีอะไรอีกไหมครับ
นายกเทศมนตรี	ครับก็จริงๆแล้วในส่วนของประปานะครับทางเทศบาลก็ไม่ได้นิ่งนอนใจนะครับก็ในตรงนี้เราก็เตรียมแผนพัฒนาประจำปีไว้อยู่แล้วนะครับเพื่อให้ชาวบ้านได้ใช้น้ำให้มีน้ำใช้ก็ถ้าเกินศักยภาพของเทศบาลเราก็มีงบที่จะไปขอในช่องของเงินอุดหนุนเฉพาะกิจ แต่ถ้ามีอะไรที่เร่งด่วนที่สอดคล้องกับแผนพัฒนาปี 65 อยู่แล้วนะครับเราอาจจะโอนตั้งจ่ายรายการใหม่เพื่อแก้ไขปัญหาประปาให้กับชาวบ้านให้รวดเร็วที่สุด ครับขอบคุณมากนะครับ
ประธานสภา	ครับขอบคุณท่านนายกนะครับ ท่านอื่นสมาชิกมีอะไรอีกไหมครับ เชิญท่านปลัดครับ
ชนะทีปกร คงศรีทอง	เรียนท่านประธานสภา สืบเนื่องจากเมื่อกี้เรื่องของน้ำประปาผมเองก็เพิ่งทราบข้อเท็จจริงเรื่องประปาของหมู่ที่ 7 ว่ามีของดอนทรายได้ใช้น้ำประปาของเราอยู่ด้วย ครับเทศบาลเรามีหน้าที่ดูแลตามขอบเขตในพื้นที่นะครับ ผมเห็นว่าควรจะตัดน้ำนะครับที่จ่ายให้กับดอนทรายนะครับเพราะมันภารกิจที่นอกเหนืออำนาจหน้าที่ของเทศบาลตำบลหนองพ้อ โดยหลักเราทำไม่ได้นะครับ ถ้าผมรู้ก่อนหน้านี้ผมก็จะเสนอแนะต่อผู้บริหารแล้วว่าทำไม่ได้เพราะการที่จะต่อมาตรต่อละครั้งผมจะแทงหนังสือถึงกองช่างว่าเห็นควรเสนอความคิดเห็นเพื่อพิจารณาเห็นควรดำเนินการอย่างไร เพราะการต่อน้ำประปาให้แก่ผู้ขอแต่ละรายเราต้องคำนึงว่าจะจ่ายน้ำให้บุคคลที่ขอเพิ่มจะส่งผลกระทบต่อบุคคลที่ใช้น้ำอยู่แล้วหรือไม่นะครับถ้าเราต่อไปเรื่อยๆ โดยที่ไม่มีดูกำลังในการส่งหรือน้ำไม่เพียงพอก็จะเป็นจากเหตุในส่วนของผมก็ในส่วนที่ส่งไปดอนทรายต้องตัด แต่ทั้งนี้ทั้งนั้นต้องแล้วแต่ผู้บริหารและสมาชิกสภา ผมก็พูดในเรื่องของข้อกฎหมาย ไม่ได้โกรธเกลียดพี่น้องชาวดอนทรายนะครับก็ขอฝากนายก ฝากประธานสภา สมาชิกสภา นะครับ
ประธานสภา	ครับ ก็เป็นแนวทางที่ดีนะครับ เราต้องดูแลคนของเราก่อน ต่อไปเรียนเชิญท่านทวี แสงปาน ครับ
ทวี  แสงปาน	เรียนท่านประธานสภา สมาชิกผู้ทรงเกียรติและเจ้าหน้าที่ทุกส่วน เรื่องน้ำก็เสร็จไปแล้วนะครับ พอดีผมไปงานศพแล้วมีชาวบ้านฝากถามเรื่องการจัดเก็บค่าน้ำตอนนี้หลายเดือนแล้ว บางครัวเรือนฝากมาถามที่ประชุมว่าการจัดเก็บค่าน้ำบางครัวเรือน 3 – 4 เดือนแล้ว ขอฝากฝ่ายบริหาร และท่านประธานและท่านสมาชิกทุกท่านนะครับ ขอบคุณครับ
ประธานสภา	ท่านสมาชิกท่านอื่นมีอะไรอีกไหมครับ เชิญคุณวิเชียร  บัวเนียม ครับ
วิเชียร  บัวเนียม	เรียนท่านประธานสภา ผมวิเชียร บัวเนียม เรื่องน้ำก็จบไปนะครับ ผมขอพูดถึงเรื่องขยะของหมู่ที่ 7 ก็ต้องยอมรับที่ข้างถนนมันหนัก ดูแล้วก็ไม่สวยงามกับการสัญจรไปมา เรื่องนี้ผมก็ได้ปรึกษาทางฝ่ายบริหารแล้วก็ให้ทางหมู่บ้านได้ประชุมกัน ผมก็ได้นำเรื่องนี้เข้าที่ประชุมหมู่บ้านมาแล้ว  กรณีครั้งนี้ก็เป็นไปตามประชาคมครั้งก่อนนานมาแล้ว ช่วงนี้ผมก็ได้เป็นส่วนหนึ่งที่ได้กลับไปพูดที่ประชุมหมู่บ้านแต่ก็ไม่ได้เป็นการดำเนินการที่ต่อเนื่อง หลังจากผมคิดว่าเพื่อแก้ไขปัญหาเรื่องขยะมาก เพราะเราก็เสียค่านำไปทิ้ง ส่วนมากเป็นของหมู่บ้านอื่นที่นำมาทิ้งมากเกินที่เราจะรับได้ ผมอยากให้ทางฝ่ายบริหารได้ออกหนังสือ เรียนเจ้าของบ้านให้ความสำคัญในการเก็บถังขยะออกและให้เทศบาลกำหนดว่าเราจะไปเก็บขยะในวันไหน ผมว่าอาทิตย์หนึ่งสัก 2 ครั้ง เอาเป็นแนวถนนก่อน เอาเป็นวันจันทร์ กับวันพฤหัส  แล้วก็ให้เขียนว่าเจ้าของบ้านไม่มีถังนะครับ เพราะถ้าเอาขยะไปกองไว้อาจจะมีสุนัขไปคุ้ยขยะ และก็ให้เขียนว่าสาเหตุที่ทำหนังสือเนื่องจากมีบุคคลภายนอกนำขยะมาทิ้งและก็มีความผิดตามเทศบัญญัติที่เรากำหนดไว้ ลงวันที่เดือนหน้าก็ได้ เพื่อให้เจ้าของบ้านแถวนั้นได้เตรียมตัวนิดหนึ่ง แต่ว่าวันที่ประชุมนั้นก็ไม่คอยมีคนแถวข้างถนนนะครับ เพราะคนข้างถนนนั้นเป็นการค้าขาย คนที่ไปประชุมก็เป็นคนที่อยู่ข้างในก็เลยอาจจะไม่ทราบเรื่องจะเอาถังขยะออก ผมก็ได้กำชับกับผู้ใหญ่บ้านไว้แล้วนะครับเมื่อวาน ว่าให้เทศบาลทำหนังสือไปเลยว่าวันที่เท่าไรเราจะเริ่มเก็บหลังจากเก็บถังขยะออกแล้ว เพื่อความสวยงาม เพื่อลดภาระของเทศบาลลงนะครับ ผมอยากขอนำเรียนที่ประชุมแค่นี้ครับ ขอบคุณครับ
ประธานสภา	ครับขอบคุณครับท่านวิเชียร  บัวเนียม ครับ เรื่องขยะหมู่ที่ 7 ตาม       คอสะพานก็ยังมีนะครับดูแล้วก็ไม่ค่อยสวยงามเท่าไร เจ้าของพื้นที่ก็ไม่ค่อยสบายใจก็ฝากท่านนายกทำหนังสือถึงผู้ใหญ่สมนึกก็แล้วกันนะครับ ว่าจะดำเนินการยังไงก็ประสานกับฝ่ายพื้นที่เขา ผู้ใหญ่บ้านต้องชี้แจงให้เขารับทราบข้อเท็จจริง มันเกิดผลกระทบมากมายอย่างท่านวิเชียรบอก อย่างสุนัขไปคุ้ยเขี่ยบ้าง มลพิษก็มี เรื่องแมลงวันก็มี หลายเรื่องครับผลที่ตามมา ท่านสมาชิกท่านอื่นมีอะไรอีกไหมครับ ถ้าไม่มีผมขอปิดการประชุมนะครับ
ปิดการประชุม  เวลา 10.30 น.	

				ลงชื่อ			ผู้จดรายงานการประชุม
     				    (นายมนตรี  จันทร์น้อย)
         					เลขานุการสภา

				(ลงชื่อ)			เลขานุการกรรมการตรวจรายงานการประชุม
				     (นายไพจิตร  ฉิมรักษ์)

